**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO** **NR. 5TS-1324 „DĖL CENTRALIZUOTO VAIKŲ PRIĖMIMO Į LAZDIJŲ RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO“ PAKEITIMO**

2020 m. gegužės 19 d. Nr. 34-368

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Centralizuoto vaikų priėmimo į Lazdijų rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą, patvirtintą Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1324 „Dėl Centralizuoto vaikų priėmimo į Lazdijų rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą“:

1. Papildyti Aprašą 111 punktu:

„111. Ugdymo grupės komplektuojamos iš to paties amžiaus vaikų. Nesudarius grupių iš to paties amžiaus vaikų, gali būti sudaromos mišraus amžiaus vaikų grupės.“;

2. Papildyti Aprašą 121 punktu:

„121. Jeigu konkretaus amžiaus Ugdymo grupėje yra eilėje laukiančių vaikų, o toje Ugdymo grupėje yra vaikų, kurie pagal suėjusį amžių galėtų mokytis kitoje Ugdymo grupėje, jie perkeliami į kitą Ugdymo grupę pagal amžių, kurioje yra laisvų vietų. Pirmiausiai pasiūloma pereiti pageidaujantiems vaikams. Jeigu norinčiųjų pereiti į kitą Ugdymo grupę neatsiranda, perkeliami vėliausiai į ugdymo įstaigą priimti vaikai.“;

1. Papildyti Aprašą 281 punktu:

„281. Ugdymo grupės darbui vasaros metu komplektuojamos taip:

281.1. raštišką patvirtinimą dėl Įstaigos lankymo vasaros laikotarpiu (birželio–rugpjūčio mėn.) ugdytinių tėvai teikia iki balandžio 30 d. (išimtiniais atvejais gali patikslinti iki gegužės 10 d.);

281.2. Įstaigos direktorius, atsižvelgdamas į tėvų poreikį, iki gegužės 15 d. vasaros darbui komplektuoja Ugdymo grupes, užtikrindamas Lietuvos higienos normų HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintų Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“ reikalavimus;

281.3. vasaros laikotarpiui komplektuojamos naujos Ugdymo grupės, todėl vaikas gali būti perkeliamas ugdytis į kitą Ugdymo grupę Įstaigos direktoriaus patvirtinta tvarka;

281.4. sukomplektuotų Ugdymo grupių sąrašai iki gegužės 25 d. tvirtinami Įstaigos direktoriaus įsakymu.“;

4. Pakeisti Aprašo 46 punktą ir jį išdėstyti taip:

„46. Įstaigos vadovas ar jo įgaliotas asmuo Savivaldybės Švietimo, kultūros ir sporto skyriui raštu pateikia informaciją apie prognozuojamą priešmokyklinio ugdymo grupių ir vaikų skaičių kitiems mokslo metams iki einamųjų metų balandžio 15 d., patikslintą Įstaigos grupių ir vaikų skaičių – iki einamųjų metų liepos 1 d.“.

Savivaldybės merė Ausma Miškinienė

Asta Zablackienė, tel. (8 318) 66 143

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR. 5TS-1324 „DĖL CENTRALIZUOTO VAIKŲ PRIĖMIMO Į LAZDIJŲ RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO“ PAKEITIMO“**

**PROJEKTO AIŠKINAMASIS RAŠTAS**

2020-05-11

Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

 **Šio projekto tikslai**:

1. Papildyti Centralizuoto vaikų priėmimo į Lazdijų rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą, patvirtintą Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1324 „Dėl Centralizuoto vaikų priėmimo į Lazdijų rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo“ (toliau – Aprašas) 3 naujais punktais:

1.1. 111 papunkčiu,numatant, kad ikimokyklinio ir priešmokyklinio ugdymo grupės (toliau – Ugdymo grupės) komplektuojamos iš to paties amžiaus vaikų. Nesudarius grupių iš to paties amžiaus vaikų, gali būti sudaromos mišraus amžiaus vaikų grupės;

1.2. 121 punktu, numatant, kad jeigu konkretaus amžiaus Ugdymo grupėje yra eilėje laukiančių vaikų, o toje Ugdymo grupėje yra vaikų, kurie pagal suėjusį amžių galėtų mokytis kitoje Ugdymo grupėje, jie perkeliami į kitą Ugdymo grupę pagal amžių, kurioje yra laisvų vietų. Pirmiausiai pasiūloma pereiti pageidaujantiems vaikams. Jeigu norinčiųjų pereiti į kitą Ugdymo grupę neatsiranda, perkeliami vėliausiai į ugdymo įstaigą priimti vaikai;

1.3. 281 punktu, numatant Ugdymo grupių komplektavimą darbui vasaros metu. Raštišką patvirtinimą dėl Įstaigos lankymo vasaros laikotarpiu (birželio–rugpjūčio mėnesiais) ugdytinių tėvai teikia iki balandžio 30 d. (išimtiniais atvejais gali patikslinti iki gegužės 10 d.). Įstaigos direktorius, atsižvelgdamas į tėvų poreikį, iki gegužės 15 d. vasaros darbui komplektuoja Ugdymo grupes, užtikrindamas Lietuvos higienos normų HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintų Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“ reikalavimus. Vasaros laikotarpiui komplektuojamos naujos Ugdymo grupės, todėl vaikas gali būti perkeliamas ugdytis į kitą Ugdymo grupę Įstaigos direktoriaus patvirtinta tvarka. Sukomplektuotų Ugdymo grupių sąrašai iki gegužės 22 d. tvirtinami įstaigos direktoriaus įsakymu.

2. Atlikti Aprašo 46 punkto pakeitimą, numatant, kad įstaigos vadovas ar jo įgaliotas asmuo Švietimo, kultūros ir sporto skyriui raštu pateikia informaciją apie prognozuojamą priešmokyklinio ugdymo grupių ir vaikų skaičių kitiems mokslo metams iki einamųjų metų balandžio 15 d., patikslintą įstaigos grupių ir vaikų skaičių – iki einamųjų metų liepos 1 d. Šiuo metu minėta informacija pateikiama iki einamųjų metų kovo 1 d., patikslintą įstaigos grupių ir vaikų skaičių – iki einamųjų metų liepos 1 d. Šis pakeitimas inicijuojamas pasikeitus Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 ,,Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, 3 punktui, kuriuo pavėlinta mokinių, ugdomų pagal priešmokyklinio ugdymo programą, skaičiaus ir priešmokyklinio ugdymo grupių skaičiaus nustatymo data steigėjui. Steigėjas priešmokyklinio ugdymo grupių ir mokinių skaičių jose turi nustatyti iki einamųjų metų gegužės 31 d. Iki rugsėjo 1 d. mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių patikslina.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus sprendimo projektą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą –** priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

**Rengiant projektą gauti specialistų vertinimai ir išvados** – dėl sprendimo projekto pastabų ir pasiūlymų negauta.

**Sprendimo projektą parengė** Lazdijų rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė